nibzard/narodne-novine-full-text-markdown huggingface dataset:
## Rješenje o ovlaštenju društva Zaštita inženjering konzalting d.o.o. iz Rovinja za obavljanje poslova zaštite na radu

### NN 20/2010 (12.2.2010.), Rješenje o ovlaštenju društva Zaštita inženjering konzalting d.o.o. iz Rovinja za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

505

Na zahtjev Zaštita inženjering konzalting d.o.o. iz Rovinja, Fra Pavla Pellizzera 24a, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 116/08) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

Zaštita inženjering konzalting d.o.o. iz Rovinja, Fra Pavla Pellizzera 24a, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-116-01/05-04/09, urbroj: 526-08-03/2-07-6 od 4. srpnja 2007. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-116-01/05-04/09

Urbroj: 526-08-03/2-10-9

Zagreb, 2. veljače 2010.

Ministar gospodarstva, rada i poduzetništva
mr. sc. Đuro Popijač, v. r.

Rješenje, NN 20/2010-505
## Pravilnik o izmjeni Pravilnika o najmanjem broju članova posade za sigurnu plovidbu plovila unutarnje plovidbe

### NN 20/2010 (12.2.2010.), Pravilnik o izmjeni Pravilnika o najmanjem broju članova posade za sigurnu plovidbu plovila unutarnje plovidbe

MINISTARSTVO MORA, PROMETA I INFRASTRUKTURE

506

Na temelju članka 46. stavka 2. i članka 244. stavka 1. Zakona o plovidbi i lukama unutarnjih voda (»Narodne novine« 109/07, 132/07), ministar mora, prometa i infrastrukture donosi

PRAVILNIK

O IZMJENI PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU PLOVILA UNUTARNJE PLOVIDBE

Članak 1.

U Pravilniku o najmanjem broju članova posade za sigurnu plovidbu plovila unutarnje plovidbe (»Narodne novine« br. 138/08) u članku 24. stavak 3. mijenja se i glasi:

»(3) Neka plovila u tegljenom sastavu koja se nalaze u čvrsto povezanoj grupi, uključujući i plovila iz stavka 2. ovog članka, ne moraju imati posadu kada je posada drugih plovila u okviru grupe dovoljno velika i vješta da osigura sigurnost na plovilu i sigurnu plovidbu.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-02/5

Urbroj: 530-05-10-1

Zagreb, 26. siječnja 2010.

Ministar
Božidar Kalmeta, v. r.

Pravilnik, NN 20/2010-506
## Odluka o katastarskoj izmjeri na području Općine Ražanac za katastarsku općinu Radovin

### NN 20/2010 (12.2.2010.), Odluka o katastarskoj izmjeri na području Općine Ražanac za katastarsku općinu Radovin

DRŽAVNA GEODETSKA UPRAVA

507

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE RAŽANAC ZA KATASTARSKU OPĆINU RADOVIN

1. U svrhu izrade katastra nekretnina i obnove zemljišne knjige na području Općine Ražanac za katastarsku općinu Radovin provesti će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodetski zavod d.o.o. Rijeka.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.o.o. Rijeka ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području katastarske općine Radovin dužni su do 1. ožujka 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarske općine Radovin dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar i tvrtka Geodetski zavod d.o.o. Rijeka osigurat će stručnu pomoć u označavanju granica zemljišta osobama iz točki 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/09-04/14
Urbroj: 541-04-01/3-10-21
Zagreb, 4. veljače 2010.

Ravnatelj
prof. dr. sc. Željko Bačić, v. r.

Odluka, NN 20/2010-507
## Rješenje kojim se Kreditnoj instituciji Istarska kreditna banka Umag d.d., Umag, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 20/2010 (12.2.2010.), Rješenje kojim se Kreditnoj instituciji Istarska kreditna banka Umag d.d., Umag, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

513

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 16. stavak 3. i članka 588. stavak 5. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja prethodne suglasnosti o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga, sukladno Zakonu o tržištu kapitala, kreditnoj instituciji Istarska kreditna banka Umag d.d. , sa sjedištem u Umagu, Ernesta Miloša 1, na sjednici održanoj 4. veljače 2010. godine donijela je

RJEŠENJE

1. Kreditnoj instituciji Istarska kreditna banka Umag d.d., sa sjedištem u Umagu, Ernesta Miloša 1, na neodređeno vrijeme izdaje se prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavka 1. točke 2., 3., 6. i 7. Zakona o tržištu kapitala, i to:

– izvršavanje naloga za račun klijenata,

– trgovanje za vlastiti račun

– usluge provedbe ponude, odnosno prodaje financijskih instrumenata uz obvezu otkupa,

– usluge provedbe ponude, odnosno prodaje financijskih instrumenata bez obveze otkupa,

2. Prethodna suglasnost za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na financijske instrumente iz članka 3. stavka 1. točke 2. podtočke a., b. i c. Zakona o tržištu kapitala.

3. Kreditna institucija Istarska kreditna banka Umag d.d., sa sjedištem u Umagu, Ernesta Miloša 1, ovlaštena je držati novac klijenta.

4. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 90.

5. Izreka ovog rješenja objavit će se u »Narodnim novinama«.

Klasa: UP/I-451-04/09-03/36

Urbroj: 326-111/10-6

Zagreb, 4. veljače 2010.

Zamjenik
predsjednika Uprave
Ivo Šulenta, v. r.

Rješenje, NN 20/2010-513
## Rješenje kojim se Anici Gabrovec daje odobrenje za obavljanje funkcije člana Uprave društva Victoria životno osiguranje d.d. Zagreb

### NN 20/2010 (12.2.2010.), Rješenje kojim se Anici Gabrovec daje odobrenje za obavljanje funkcije člana Uprave društva Victoria životno osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

514

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Victoria životno osiguranje d.d. Zagreb, Radnička cesta 80/16, za izdavanje odobrenja za obavljanje funkcije člana Uprave, na sjednici održanoj 4. veljače 2010. godine donijela je

RJEŠENJE

I. Anici Gabrovec iz Samobora, Dragutina Domjanića 13, rođenoj 4. travnja 1975. u Zagrebu, daje se odobrenje za obavljanje funkcije člana Uprave društva Victoria životno osiguranje d.d. Zagreb, Radnička cesta 80/16.

II. Izreka ovog rješenja objavit će se u »Narodnim novinama«.

Klasa: UP/I -453-02/09-30/19

Urbroj: 326-112-10-9

Zagreb, 4. veljače 2010.

Zamjenik
predsjednika Uprave
Ivo Šulenta, v. r.

Rješenje, NN 20/2010-514
## Rješenje kojim se daje suglasnost društvu za upravljanje investicijskim fondovima MP Invest d.d., Zagreb, na imenovanje člana Uprave društva Janeza Jelovšeka iz Ljubljane

### NN 20/2010 (12.2.2010.), Rješenje kojim se daje suglasnost društvu za upravljanje investicijskim fondovima MP Invest d.d., Zagreb, na imenovanje člana Uprave društva Janeza Jelovšeka iz Ljubljane

HRVATSKA AGENCIJA ZA NADZOR FINANCIJSKIH USLUGA

515

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društava MP Invest d.d., iz Zagreba, Frane Petrića I/III, zastupanom po odvjetnici Tamari Ilić iz Zagreba, u predmetu izdavanja suglasnosti za imenovanje člana Uprave društva Janeza Jelovšeka iz Ljubljane, Kajuhova ulica 2, Republika Slovenija, na temelju odluke Uprave na sjednici održanoj 4. veljače 2010., donijela je

RJEŠENJE

1. Daje se suglasnost društvu za upravljanje investicijskim fondovima MP Invest d.d., Zagreb, Frane Petrića I/III, na imenovanje člana Uprave društva Janeza Jelovšeka iz Ljubljane, Kajuhova ulica 2, Republika Slovenija.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-05/29

Urbroj: 326-113-10-09

Zagreb, 4. veljače 2010.

Zamjenik
predsjednika Uprave
Ivo Šulenta, v. r.

Rješenje, NN 20/2010-515
## Zakon o izmjenama i dopunama Zakona o poljoprivrednom zemljištu

### NN 21/2010 (15.2.2010.), Zakon o izmjenama i dopunama Zakona o poljoprivrednom zemljištu

HRVATSKI SABOR

528

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O POLJOPRIVREDNOM ZEMLJIŠTU

Proglašavam Zakon o izmjenama i dopunama Zakona o poljoprivrednom zemljištu, koji je Hrvatski sabor donio na sjednici 5. veljače 2010. godine.

Klasa: 011-01/10-01/15

Urbroj: 71-05-03/1-10-2

Zagreb, 10. veljače 2010.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O POLJOPRIVREDNOM ZEMLJIŠTU

Članak 1.

U Zakonu o poljoprivrednom zemljištu (»Narodne novine«, br. 152/08.) u članku 77. stavku 2. podstavak 11. briše se.

Članak 2.

U članku 78. stavak 3. briše se.

Članak 3.

Jedinice lokalne samouprave koje nisu donijele Program raspolaganja poljoprivrednim zemljištem u vlasništvu države i počele raspolagati poljoprivrednim zemljištem u roku iz članka 97. stavka 1. Zakona o poljoprivrednom zemljištu (»Narodne novine«, br. 152/08.), odnosno do dana stupanja na snagu ovoga Zakona, dužne su navedene poslove obaviti u sljedećim rokovima:

– u roku od 6 mjeseci od stupanja na snagu ovoga Zakona jedinice lokalne samouprave donijet će Program raspolaganja poljoprivrednim zemljištem u vlasništvu države,

– u roku od godine dana od stupanja na snagu ovoga Zakona jedinice lokalne samouprave počet će s raspolaganjem poljoprivrednim zemljištem u vlasništvu države.

Ukoliko jedinica lokalne samouprave ne donese Program raspolaganja poljoprivrednim zemljištem u vlasništvu države u roku iz stavka 1. podstavka 1. ovoga članka, Program će donijeti Agencija za poljoprivredno zemljište, uz suglasnost Ministarstva poljoprivrede, ribarstva i ruralnog razvoja, na trošak sredstava proračuna jedinice lokalne samouprave.

Članak 4.

Agencija za poljoprivredno zemljište sve poslove u okviru svojih djelatnosti počinje obavljati 1. srpnja 2010.

Do 1. srpnja 2010. privatnim poljoprivrednim zemljištem raspolagat će se sukladno općim propisima koji uređuju raspolaganje nekretninama.

Ugovori o prodaji i zakupu poljoprivrednog zemljišta u privatnom vlasništvu koji su sklopljeni, u skladu sa zakonom, a bez sudjelovanja Agencije za poljoprivredno zemljište, u razdoblju od 1. siječnja 2010. do stupanja na snagu ovoga Zakona smatraju se pravno valjanima.

Članak 5.

Ovaj Zakon stupa na snagu danom objave u »Narodnim novinama«.

Klasa: 320-02/10-01/01

Zagreb, 5. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 21/2010-528
## Zakon o prestanku važenja Zakona o privatizaciji Hrvatske elektroprivrede d.d.

### NN 21/2010 (15.2.2010.), Zakon o prestanku važenja Zakona o privatizaciji Hrvatske elektroprivrede d.d.

HRVATSKI SABOR

529

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O PRIVATIZACIJI HRVATSKE ELEKTROPRIVREDE d.d.

Proglašavam Zakon o prestanku važenja Zakona o privatizaciji Hrvatske elektroprivrede d.d. koji je Hrvatski sabor donio na sjednici 5. veljače 2010. godine.

Klasa: 011-01/10-01/18

Urbroj: 71-05-03/1-10-2

Zagreb, 10. veljače 2010.

Predsjednik
Republike Hrvatske
Stjepan Mesić, v. r.

ZAKON

O PRESTANKU VAŽENJA ZAKONA O PRIVATIZACIJI HRVATSKE ELEKTROPRIVREDE d.d.

Članak 1.

Danom stupanja na snagu ovoga Zakona prestaje važiti Zakon o privatizaciji Hrvatske elektroprivrede d.d. (»Narodne novine«, br. 32/02.).

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-02/10-01/01

Zagreb, 5. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 21/2010-529
## Uredbu o dopuni Uredbe o nazivima radnih mjesta i koeficijentima složenosti poslova u državnoj službi

### NN 21/2010 (15.2.2010.), Uredbu o dopuni Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

530

Na temelju članka 78. stavaka 1. i 2. i članka 109. stavka 1. Zakona o državnim službenicima i namještenicima (»Narodne novine«, broj 27/2001), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 11. veljače 2010. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složenosti poslova u državnoj službi (»Narodne novine«, br. 37/2001, 38/2001 – ispravak, 71/2001, 89/2001, 112/2001, 7/2002 – ispravak, 17/2003, 197/2003, 21/2004, 25/2004, 21/2004, 25/2004, 66/2005, 131/2005, 11/2007, 47/2007, 109/2007, 58/2008, 32/2009 i 140/2009), u članku 7. podstavku d) Položaji III. vrste, iza točke 2. dodaje se točka 3. koja glasi:

»3. zamjenik šefa Službe razvoja i održavanja tehničkih sustava Vlade Republike Hrvatske 1,07

Stručni uvjeti za točku 3.: kao za upravnog referenta, stručnog referenta, informatičkog referenta, administrativnog referenta ili računovodstvenog referenta.«.

Članak 2.

Ova Uredba stupa na snagu danom objave u »Narodnim novinama«.

Klasa: 120-02/10-01/01

Urbroj: 5030106-10-2

Zagreb, 11. veljače 2010.

Predsjednica
Jadranka Kosor, dipl. iur., v. r.

Uredba, NN 21/2010-530
## Odluka o odlikovanju Ivana Jakovčića Redom Ante Starčevića

### NN 22/2010 (17.2.2010.), Odluka o odlikovanju Ivana Jakovčića Redom Ante Starčevića

PREDSJEDNIK REPUBLIKE HRVATSKE

532

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

kojom se odlikuje

Ivan Jakovčić

REDOM ANTE STARČEVIĆA

za doprinos održanju i razvitku hrvatske državotvorne ideje, uspostavom i izgradnjom suverene hrvatske države.

Klasa: 060-03/10-11/03

Urbroj: 71-05-04/1-10-01

Zagreb, 8. veljače 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-532
## Odluka o odlikovanju Redom Ante Starčevića za doprinos održanju i razvitku Hrvatske državotvorne ideje, uspostavom i izgradnjom suverene hrvatske države

### NN 22/2010 (17.2.2010.), Odluka o odlikovanju Redom Ante Starčevića za doprinos održanju i razvitku Hrvatske državotvorne ideje, uspostavom i izgradnjom suverene hrvatske države

PREDSJEDNIK REPUBLIKE HRVATSKE

533

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06),

ODLUKU

kojom se odlikuju

REDOM ANTE STARČEVIĆA

za doprinos održanju i razvitku hrvatske državotvorne ideje, uspostavom i izgradnjom suverene hrvatske države.

1. MARKO AMIDŽIĆ

2. TOMISLAV DRAGIČEVIĆ.

Klasa: 060- 03/10-11/01

Urbroj: 71-05-04/1-10-01

Zagreb, 20. siječnja 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-533
## Odluka o odlikovanju Redom Danice hrvatske s likom Blaža Lorkovića za osobite zasluge u gospodarstvu

### NN 22/2010 (17.2.2010.), Odluka o odlikovanju Redom Danice hrvatske s likom Blaža Lorkovića za osobite zasluge u gospodarstvu

PREDSJEDNIK REPUBLIKE HRVATSKE

534

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06),

ODLUKU

kojom se odlikuju

REDOM DANICE HRVATSKE S LIKOM BLAŽA LORKOVIĆA

za osobite zasluge u gospodarstvu.

1. PETKO GAVRILOVIĆ

2. BRANKO ROGLIĆ

3. GORAN ŠTROK.

Klasa : 060-03/10-13/01

Urbroj: 71-05-04/1-10-01

Zagreb, 20. siječnja 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-534
## Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

### NN 22/2010 (17.2.2010.), Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

535

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06),

ODLUKU

kojom se odlikuju

REDOM HRVATSKOG PLETERA

za osobit doprinos razvitku i ugledu Republike Hrvatske i dobrobiti njezinih građana.

1. ANTE DODIĆ

2. STJEPAN KOLENAC

3. ĐUKA PUČEK.

Klasa: 060-03/10-16/01

Urbroj: 71-05-04/1-10-01

Zagreb, 20. siječnja 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-535
## Odluka o posmrtnom odlikovanju Günthera Adanga Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

### NN 22/2010 (17.2.2010.), Odluka o posmrtnom odlikovanju Günthera Adanga Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

536

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se posmrtno odlikuje

Günther Adang

REDOM HRVATSKOG PLETERA

za osobit doprinos razvitku i ugledu Republike Hrvatske i dobrobiti njezinih građana.

Klasa: 060-04/10-16/02

Urbroj: 71-05-04/1-10-01

Zagreb, 9. veljače 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-536
## Odluka o odlikovanju Spomenicom domovinske zahvalnosti za časnu i uzornu službu

### NN 22/2010 (17.2.2010.), Odluka o odlikovanju Spomenicom domovinske zahvalnosti za časnu i uzornu službu

PREDSJEDNIK REPUBLIKE HRVATSKE

537

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06),

ODLUKU

kojom se odlikuju

SPOMENICOM DOMOVINSKE ZAHVALNOSTI

za časnu i uzornu službu.

1. JOZO GUDELJEVIĆ

2. ŠIME GUDELJEVIĆ

3. PETAR MARTINOVIĆ

4. IVICA PAVOKOVIĆ

Klasa: 060-03/10-18/01

Urbroj: 71-05-04/1-10-01

Zagreb, 20. siječnja 2010.

Predsjednik
Republike Hrvatske
Stjepan Mesić, v. r.

Odluka, NN 22/2010-537
## Rješenje o imenovanju savjetnice potpredsjednika Vlade Republike Hrvatske

### NN 22/2010 (17.2.2010.), Rješenje o imenovanju savjetnice potpredsjednika Vlade Republike Hrvatske

VLADA REPUBLIKE HRVATSKE

538

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 2. Uredbe o Tajništvu Vlade Republike Hrvatske (»Narodne novine«, br. 129/2002, 36/2003, 29/2005, 141/2005, 18/2008, 54/2008 i 15/2010), Vlada Republike Hrvatske je na sjednici održanoj 11. veljače 2010. godine donijela

RJEŠENJE

O IMENOVANJU SAVJETNICE POTPREDSJEDNIKA VLADE REPUBLIKE HRVATSKE

Imenuje se MARIJA PIŠONIĆ savjetnicom potpredsjednika Vlade Republike Hrvatske.

Klasa: 080-02/10-01/29

Urbroj: 50304/2-10-01

Zagreb, 11. veljače 2010.

Predsjednica
Jadranka Kosor, dipl. iur., v. r.

Rješenje, NN 22/2010-538
## Rješenje o razrješenju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

### NN 22/2010 (17.2.2010.), Rješenje o razrješenju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

539

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 38. stavka 2. Zakona o lovstvu (»Narodne novine«, br. 140/2005 i 75/2009), Vlada Republike Hrvatske je na sjednici održanoj 11. veljače 2010. godine donijela

RJEŠENJE

O RAZRJEŠENJU PREDSJEDNIKA, ČLANOVA I TAJNIKA KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Razrješuje se dr. sc. MARIJAN GRUBEŠIĆ dužnosti predsjednika Komisije za provedbu postupaka javnih natječaja za davanje državnih lovišta u zakup.

2. Razrješuju se dužnosti članovi Komisije za provedbu postupaka javnih natječaja za davanje državnih lovišta u zakup:

– DAVOR ZEC

– mr. sc. DARKO BEUK

– dr. sc. ZDRAVKO JANICKI.

3. Razrješuje se IVAN MATIĆ dužnosti tajnika Komisije za provedbu postupaka javnih natječaja za davanje državnih lovišta u zakup.

Klasa: 080-02/10-02/26

Urbroj: 50304/2-10-01

Zagreb, 11. veljače 2010.

Predsjednica
Jadranka Kosor, dipl. iur., v. r.

Rješenje, NN 22/2010-539
## Rješenje o imenovanju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

### NN 22/2010 (17.2.2010.), Rješenje o imenovanju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

540

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 38. stavka 2. Zakona o lovstvu (»Narodne novine«, br. 140/2005 i 75/2009), Vlada Republike Hrvatske je na sjednici održanoj 11. veljače 2010. godine donijela

RJEŠENJE

O IMENOVANJU PREDSJEDNIKA, ČLANOVA I TAJNICE KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Imenuje se STANKO GRČIĆ predsjednikom Komisije za provedbu postupaka javnih natječaja za davanje državnih lovišta u zakup.

2. Za članove Komisije za provedbu postupaka javnih natječaja za davanje državnih lovišta u zakup, imenuju se:

– SILVIA CIKOŠ

– DAVOR ZEC

– DARKO VULETIĆ

– dr. sc. LOVRE BUČAN.

3. Imenuje se NATALIJA FUNDURULIĆ tajnicom Komisije za provedbu postupaka javnih natječaja za davanje državnih lovišta u zakup.

Klasa: 080-02/ 10-01/31

Urbroj: 50304/2-10-01

Zagreb, 11. veljače 2010.

Predsjednica
Jadranka Kosor, dipl. iur., v. r.

Rješenje, NN 22/2010-540
## Rješenje o imenovanju članice Nadzornog odbora Financijske agencije

### NN 22/2010 (17.2.2010.), Rješenje o imenovanju članice Nadzornog odbora Financijske agencije

VLADA REPUBLIKE HRVATSKE

541

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 11., stavka 2. Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 11. veljače 2010. godine donijela

RJEŠENJE

O IMENOVANJU ČLANICE NADZORNOG ODBORA FINANCIJSKE AGENCIJE

Imenuje se MARTINA BANIĆ članicom Nadzornog odbora Financijske agencije.

Klasa: 080-02/10-01/32

Urbroj: 50304/2-10-01

Zagreb, 11. veljače 2010.

Predsjednica

Jadranka Kosor, dipl. iur., v. r.

Rješenje, NN 22/2010-541
## Dopuna Popisa hrvatskih norma iz područja elektromagnetske kompatibilnosti

### NN 22/2010 (17.2.2010.), Dopuna Popisa hrvatskih norma iz područja elektromagnetske kompatibilnosti

MINISTARSTVO MORA, PROMETA  I INFRASTRUKTURE

543

Na temelju članka 6. stavka 2. Pravilnika o elektromagnetskoj kompatibilnosti (EMC) (»Narodne novine«, br. 112/08. i 5/10.) ministar mora, prometa i infrastrukture objavljuje

DOPUNU POPISA

HRVATSKIH NORMA IZ PODRUČJA ELEKTROMAGNETSKE KOMPATIBILNOSTI

U Popis hrvatskih norma iz područja elektromagnetske kompatibilnosti (»Narodne novine«, broj 35/09) dodaju se sljedeće hrvatske norme:

|  |  |  |  |
| --- | --- | --- | --- |
| Oznaka hrvatske norme | Naslov (hrvatski) | Oznaka europske norme | Naslov (engleski) |
| HRN EN 300 386 V1.4.1:2008 | Elektromagnetska kompatibilnost i radijski spektar (ERM) – Oprema telekomunikacijske mreže – Elektromagnetska kompatibilnost (EMC) (EN 300 386 V1.4.1: 2008) | EN 300 386  V1.4.1: 2008 | Electromagnetic compatibility and radio spectrum matters (ERM) – Telecommunication network equipment – Electromagnetic compatibility (EMC) requirements |
| HRN EN 50490:2008 |  | EN 50490:2008 | Electrical installations for lighting and beaconing of aerodromes – Technical requirements for aeronautical ground lighting control and monitoring systems – Units for selective switching and monitoring of individual lamps |
| HRN EN 55012:2003/A1:2009 | Vozila, čamci i naprave pogonjene motorom s unutarnjim izgaranjem – Značajke radiosmetnja – Granice i mjerne metode za zaštitu prijamnika, osim onih ugrađenih u samo vozilo/čamac/uređaj ili u susjedno vozilo/čamac/uređaj (CISPR 12:2001/A1:2005; EN 55012:2002/A1:2005) | EN 55012:2002/A1:2005 | Vehicles, boats and internal combustion engine driven devices – Radio disturbance characteristics – Limits and methods of measurement for the protection of receivers except those installed in the vehicle/boat/device itself or in adjacent vehicles/boats/devices (CISPR 12:2001/A1:2005) |
| HRN EN 60730-1:2007/A2:2008 | Električne naprave za automatsko upravljanje u kućanstvu i sličnu uporabu – 1. dio: Opći zahtjevi (IEC 60730-1:1999/am2:2007, MOD; EN 60730-1:2000/A2:2008) | EN 60730-1:2000/A2:2008 | Automatic electrical controls for household and similar use – Part 1: General requirements (IEC 60730-1:1999/am2:2007, MOD) |
| HRN EN 60730-2-6:2008 | Električne naprave za automatsko upravljanje u kućanstvu i sličnu uporabu – Dio 2-6: Posebni zahtjevi za električne regulatore tlaka, uključujući mehaničke zahtjeve (IEC 60730-2-6:2007, MOD; EN 60730-2-6:2008) | EN 60730-2-6:2008 | Automatic electrical controls for household and similar use – Part 2-6: Particular requirements for automatic electrical pressure sensing controls including mechanical requirements (IEC 60730-2-6:2007, MOD) |
| HRN EN 60947-1:2009 | Niskonaponska sklopna aparatura – 1. dio: Opća pravila (IEC 60947-1:2007; EN 60947-1:2007) | EN 60947-1:2007 | Low-voltage switchgear and controlgear – Part 1: General rules (IEC 60947-1:2007) |

Klasa: 383-01/06-01/1

Urbroj: 530-10-10-3

Zagreb, 29. siječnja 2010.

Ministar
Božidar Kalmeta, dipl. ing., v. r.

Izmjene i dopune, NN 22/2010-543
## Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

### NN 22/2010 (17.2.2010.), Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

549

Na temelju članka 152. Zakona o državnom odvjetništvu (»Narodne novine« 76/2009.) Državnoodvjetničko vijeće na svojoj 96. sjednici održanoj 22. siječnja 2010. godine donijelo je

ODLUKU

Za zamjenika županijskog državnog odvjetnika u Županijskom državnom odvjetništvu u Osijeku imenuje se MIROSLAV KRALJEVIĆ,
zamjenik Glavnog državnog odvjetnika Republike Hrvatske.

Broj: DOVO-1/10
Zagreb, 22. siječnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 22/2010-549
## Odluka o imenovanju zamjenice županijskog državnog odvjetnika u Županijskom državnom odvjetništvu u Dubrovniku

### NN 22/2010 (17.2.2010.), Odluka o imenovanju zamjenice županijskog državnog odvjetnika u Županijskom državnom odvjetništvu u Dubrovniku

DRŽAVNOODVJETNIČKO VIJEĆE

550

Na temelju članka 152. Zakona o državnom odvjetništvu (»Narodne novine« 76/2009.) Državnoodvjetničko vijeće na svojoj 96. sjednici održanoj 22. siječnja 2010. godine donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Dubrovniku imenuje se KATIJA KRISTOVIĆ,
općinska državna odvjetnica u Dubrovniku.

Broj: DOVO-2/10
Zagreb, 22. siječnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 22/2010-550
## Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

### NN 22/2010 (17.2.2010.), Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

DRŽAVNOODVJETNIČKO VIJEĆE

551

Na temelju članka 152. Zakona o državnom odvjetništvu (»Narodne novine« 76/2009.) Državnoodvjetničko vijeće na svojoj 96. sjednici održanoj 22. siječnja 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Makarskoj imenuje se BILJANA PUHARIĆ, općinska državna odvjetnica u Makarskoj.

Broj: DOVO-3/10
Zagreb, 22. siječnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 22/2010-551
## Odluka o imenovanju zamjenika općinskog državnog odvjetnika u Općinskom državnom odvjetništvu u Puli

### NN 22/2010 (17.2.2010.), Odluka o imenovanju zamjenika općinskog državnog odvjetnika u Općinskom državnom odvjetništvu u Puli

DRŽAVNOODVJETNIČKO VIJEĆE

552

Na temelju članka 152. Zakona o državnom odvjetništvu (»Narodne novine« 76/2009.) Državnoodvjetničko vijeće na svojoj 96. sjednici održanoj 22. siječnja 2010. godine donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Puli imenuje se VLADO ŠĆUR, zamjenik općinskog državnog odvjetnika u Puli.

Broj: DOVO-5/10
Zagreb, 22. siječnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 22/2010-552
## Dopuna tarifnog sustava za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki

### NN 22/2010 (17.2.2010.), Dopuna tarifnog sustava za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki

HRVATSKA ENERGETSKA REGULATORNA AGENCIJA

553

Na temelju članka 28. Zakona o energiji (»Narodne novine«, broj 68/01, 177/04, 76/07 i 152/08) te članka 11. stavka 1. podstavka 1. Zakona o regulaciji energetskih djelatnosti (»Narodne novine«, broj 177/04 i 76/07), Upravno vijeće Hrvatske energetske regulatorne agencije, na sjednici održanoj 11. veljače 2010. godine, donosi

DOPUNU

TARIFNOG SUSTAVA ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM, BEZ VISINE TARIFNIH STAVKI

Članak 1.

U Tarifnom sustavu za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki (»Narodne novine«, broj 65/07 – pročišćeni tekst i 154/08), u članku 13. iza stavka 3. dodaje se novi stavak 4. koji glasi:

»Iznimno od stavka 2. podstavka d) i e) ovoga članka, ako energetski subjekt prijedlog za određivanje visine tarifnih stavki dostavi u razdoblju od 1. siječnja do 30. travnja regulacijske godine t, financijska izvješća iz stavka 2. podstavka d) i e) ovoga članka ne moraju biti ovjerena od strane ovlaštenog revizora, ali je energetski subjekt obvezan do 31. svibnja regulacijske godine t dostaviti financijska izvješća iz stavka 2. podstavka d) i e) ovoga članka ovjerena od strane ovlaštenog revizora.«.

Dosadašnji stavci 4. do 7. postaju stavci 5. do 8.

Članak 2.

Ova Dopuna Tarifnog sustava stupa na snagu danom objave u »Narodnim novinama«.

Klasa: 011-01/06-01/04

Urbroj: 371-01/10-24

Zagreb, 11. veljače 2010.

Predsjednik
Upravnog vijeća
Tomo Galić, dipl. ing., v. r.

Izmjene i dopune, NN 22/2010-553
## Ispravak Pravilnika o obrascima i evidencijama putnih isprava hrvatskih državljana

### NN 22/2010 (17.2.2010.), Ispravak Pravilnika o obrascima i evidencijama putnih isprava hrvatskih državljana

MINISTARSTVO UNUTARNJIH POSLOVA

555

Nakon izvršene usporedbe s izvornim tekstom utvrđena je pogreška u Pravilniku o obrascima i evidencijama hrvatskih državljana objavljenom u »Narodnim novinama« broj 4/10 te se daje

ISPRAVAK

PRAVILNIKA O OBRASCIMA I EVIDENCIJAMA PUTNIH ISPRAVA HRVATSKIH DRŽAVLJANA

U prilogu Pravilnika u obrascu 3, točki 1. »Podaci o nositelju putovnice« u prvom redu prvog stupca treba stajati riječ: »Prezime«.

Broj: 511-01-152-77278/5-2009
Zagreb, 12. veljače 2010.

Ministar
Tomislav Karamarko, v. r.

Pravilnik, NN 22/2010-555
## Odluka o imenovanju Glavnog državnog odvjetnika Republike Hrvatske

### NN 23/2010 (19.2.2010.), Odluka o imenovanju Glavnog državnog odvjetnika Republike Hrvatske

HRVATSKI SABOR

556

Na temelju članka 124. stavka 2. Ustava Republike Hrvatske i članka 93. stavka 1. Zakona o državnom odvjetništvu (»Narodne novine«, br. 76/09. i 153/09.), Hrvatski sabor na sjednici 12. veljače 2010. donio je

ODLUKU

O IMENOVANJU GLAVNOG DRŽAVNOG ODVJETNIKA REPUBLIKE HRVATSKE

Imenuje se MLADEN BAJIĆ Glavnim državnim odvjetnikom Republike Hrvatske.

Klasa: 021-13/10-10/01

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-556
## Odluka o razrješenju člana Programskog vijeća Hrvatske radiotelevizije

### NN 23/2010 (19.2.2010.), Odluka o razrješenju člana Programskog vijeća Hrvatske radiotelevizije

HRVATSKI SABOR

557

Na temelju članka 80. Ustava Republike Hrvatske i članka 20. stavka 2. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 12. veljače 2010. donio je

ODLUKU

O RAZRJEŠENJU ČLANA PROGRAMSKOG VIJEĆA HRVATSKE RADIOTELEVIZIJE

Razrješuje se mr. sc. ĐURO POPIJAČ dužnosti člana Programskog vijeća Hrvatske radiotelevizije na vlastiti zahtjev.

Klasa: 021-13/09-07/37

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-557
## Odluka o razrješenju predsjednika i izboru predsjednika i člana Odbora za prostorno uređenje i graditeljstvo Hrvatskoga sabora

### NN 23/2010 (19.2.2010.), Odluka o razrješenju predsjednika i izboru predsjednika i člana Odbora za prostorno uređenje i graditeljstvo Hrvatskoga sabora

HRVATSKI SABOR

558

Na temelju članka 80. Ustava Republike Hrvatske i članka 84. Poslovnika Hrvatskoga sabora, Hrvatski sabor na sjednici 12. veljače 2010., donio je

ODLUKU

O RAZRJEŠENJU PREDSJEDNIKA I IZBORU PREDSJEDNIKA I ČLANA ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se dužnosti predsjednika Odbora za prostorno uređenje i graditeljstvo Hrvatskoga sabora JERKO ROŠIN.

II.

U Odbor za prostorno uređenje i graditeljstvo Hrvatskoga sabora biraju se:

za predsjednika: BRANKO BAČIĆ,

za člana: JERKO ROŠIN.

Klasa: 021-13/10-03/07

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-558
## Odluka o izboru člana Odbora za zaštitu okoliša Hrvatskoga sabora

### NN 23/2010 (19.2.2010.), Odluka o izboru člana Odbora za zaštitu okoliša Hrvatskoga sabora

HRVATSKI SABOR

559

Na temelju članka 80. Ustava Republike Hrvatske i članka 84.b Poslovnika Hrvatskoga sabora, Hrvatski sabor na sjednici 12. veljače 2010., donio je

ODLUKU

O IZBORU ČLANA ODBORA ZA ZAŠTITU OKOLIŠA HRVATSKOGA SABORA

Za člana Odbora za zaštitu okoliša Hrvatskoga sabora bira se BRANKO BAČIĆ.

Klasa: 021-13/10-03/08

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-559
## Odluka o izboru člana Odbora za predstavke i pritužbe Hrvatskoga sabora

### NN 23/2010 (19.2.2010.), Odluka o izboru člana Odbora za predstavke i pritužbe Hrvatskoga sabora

HRVATSKI SABOR

560

Na temelju članka 80. Ustava Republike Hrvatske i članka 94. Poslovnika Hrvatskoga sabora, Hrvatski sabor na sjednici 12. veljače 2010., donio je

ODLUKU

O IZBORU ČLANA ODBORA ZA PREDSTAVKE I PRITUŽBE HRVATSKOGA SABORA

Za člana Odbora za predstavke i pritužbe Hrvatskoga sabora bira se BRANKO BAČIĆ.

Klasa: 021-13/10-03/09

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-560
## Odluka o razrješenju člana i izboru članice Odbora za informiranje, informatizaciju i medije Hrvatskoga sabora

### NN 23/2010 (19.2.2010.), Odluka o razrješenju člana i izboru članice Odbora za informiranje, informatizaciju i medije Hrvatskoga sabora

HRVATSKI SABOR

561

Na temelju članka 80. Ustava Republike Hrvatske i članka 99. Poslovnika Hrvatskoga sabora, Hrvatski sabor na sjednici 12. veljače 2010., donio je

ODLUKU

O RAZRJEŠENJU ČLANA I IZBORU ČLANICE ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se član Odbora za informiranje, informatizaciju i medije Hrvatskoga sabora mr. sc. JOSIP SALAPIĆ.

II.

Za članicu Odbora za informiranje, informatizaciju i medije Hrvatskoga sabora bira se mr. sc. VESNA BUTERIN.

Klasa: 021-13/10-03/10

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-561
## Odluka o izboru člana Nacionalnog odbora

### NN 23/2010 (19.2.2010.), Odluka o izboru člana Nacionalnog odbora

HRVATSKI SABOR

562

Na temelju članka 80. Ustava Republike Hrvatske i točke III. Odluke o osnivanju Nacionalnog odbora (»Narodne novine«, br. 12/05. i 33/05.), Hrvatski sabor na sjednici 12. veljače 2010., donio je

ODLUKU

O IZBORU ČLANA NACIONALNOG ODBORA

Za člana Nacionalnog odbora iz reda zastupnika bira se

BRANKO BAČIĆ.

Klasa: 021-13/10-03/11

Zagreb, 12. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 23/2010-562
## Odluka o opozivu Petra Uzorinca s dužnosti generalnog konzula Republike Hrvatske u Saveznoj Republici Njemačkoj

### NN 23/2010 (19.2.2010.), Odluka o opozivu Petra Uzorinca s dužnosti generalnog konzula Republike Hrvatske u Saveznoj Republici Njemačkoj

PREDSJEDNIK REPUBLIKE HRVATSKE

563

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-Pov-018-07/09-02/13, urbroj: 50304/2-10-03 od 9. veljače 2010., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U FRANKFURTU/M

PETAR UZORINAC opoziva se s dužnosti generalnog konzula Republike Hrvatske u Saveznoj Republici Njemačkoj, sa sjedištem u Frankfurtu/M i konzularnim ovlastima nad konzularnim područjem koje obuhvaća sljedeće savezne zemlje: Saarland, Rheinland-Pfalz i Hessen.

Ova Odluka stupa na snagu danom donošenja.

Klasa: 018-07/09-03/10

Urbroj: 71-05-03/1-10-4

Zagreb, 15. veljače 2010.

Predsjednik
Republike Hrvatske
Stjepan Mesić, v. r.

Odluka, NN 23/2010-563
## Odluka o opozivu Jovana Vejnovića s dužnosti izvanrednog i opunomoćenog veleposlanika Republike Hrvatske u Velikoj Socijalističkoj Narodnoj Libijskoj Arapskoj Džamahiriji

### NN 23/2010 (19.2.2010.), Odluka o opozivu Jovana Vejnovića s dužnosti izvanrednog i opunomoćenog veleposlanika Republike Hrvatske u Velikoj Socijalističkoj Narodnoj Libijskoj Arapskoj Džamahiriji

PREDSJEDNIK REPUBLIKE HRVATSKE

564

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-018-07/09-02/02, urbroj: 50304/2-10-01 od 9. veljače 2010., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

JOVAN VEJNOVIĆ opoziva se s dužnosti izvanrednog i opunomoćenog veleposlanika Republike Hrvatske u Velikoj Socijalističkoj Narodnoj Libijskoj Arapskoj Džamahiriji, sa sjedištem u Tripoliju.

Ova Odluka stupa na snagu danom donošenja.

Klasa: 018-07/09-02/03

Urbroj: 71-05-03/1-10-4

Zagreb, 15. veljače 2010.

Predsjednik
Republike Hrvatske
Stjepan Mesić, v. r.

Odluka, NN 23/2010-564
## Pravilnik o izmjeni Pravilnika o zaštitnim mjerama radi visoko patogene influence ptica i kretanju ptica - kućnih ljubimaca u pratnji vlasnika pri ulasku u Republiku Hrvatsku

### NN 23/2010 (19.2.2010.), Pravilnik o izmjeni Pravilnika o zaštitnim mjerama radi visoko patogene influence ptica i kretanju ptica - kućnih ljubimaca u pratnji vlasnika pri ulasku u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

568

Na temelju članka 59. stavaka 1. i 3. te članka 63. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O ZAŠTITNIM MJERAMA RADI VISOKO PATOGENE INFLUENCE PTICA I KRETANJU PTICA – KUĆNIH LJUBIMACA U PRATNJI VLASNIKA PRI ULASKU U REPUBLIKU HRVATSKU

Članak 1.

U Pravilniku o zaštitnim mjerama radi visoko patogene influence ptica i kretanju ptica kućnih ljubimaca u pratnji vlasnika pri ulasku u Republiku Hrvatsku (»Narodne novine«, broj 28/09) članak 5. mijenja se i glasi: »Do ulaska Republike Hrvatske u članstvo Europske unije umjesto popisa trećih zemalja iz odgovarajućeg propisa iz članka 2. točke (b) alineje prve primjenjuje se popis trećih zemalja koji se nalazi u Dodatku IV. ovoga Pravilnika«.

Članak 2.

Dodatak IV. mijenja se i glasi:

»Popis trećih zemalja iz kojih je dozvoljen ulazak u Republiku Hrvatsku ptica – kućnih ljubimaca u pratnji vlasnika

|  |  |
| --- | --- |
| AR – ARGENTINA | MA – MAROKO |
| AU – AUSTRALIJA | ME – CRNA GORA |
| BA – BOSNA I HERCEGOVINA | MK – MAKEDONIJA |
| BR – BRAZIL | MX – MEKSIKO |
| BW – BOCVANA | NA – NAMIBIJA |
| BY – BELARUS | NC – NOVA KALEDONIJA |
| BZ – BELIZE | NZ – NOVI ZELAND |
| CA – KANADA | PA – PANAMA |
| CH – ŠVICARSKA | PM – SVETI PETAR I MIKELON |
| CL – ČILE | PY – PARAGVAJ |
| CO – KOLUMBIJA | RS – SRBIJA |
| CR – KOSTARIKA | RU – RUSIJA |
| CU – KUBA | SV – SAN SALVADOR |
| FK –FALKLANDSKI OTOCI | SZ – SVAZILAND |
| GL – GRENLAND | TR – TURSKA |
| GT – GVATEMALA | US – SJEDINJENE AMERIČKE DRŽAVE |
| HN – HONDURAS | UY – URUGVAJ |
| IS – ISLAND | ZA – JUŽNOAFRIČKA REPUBLIKA« |

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/34
Urbroj: 525-11-10-01
Zagreb, 8. veljače 2010.

Ministar
Petar Čobanković, v. r.

Pravilnik, NN 23/2010-568
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

### NN 23/2010 (19.2.2010.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

MINISTARSTVO POLJOPRIVREDE, RIBARSTVA I RURALNOG RAZVOJA

570

Na temelju članka 11. stavka 1. točke 25. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje se uvoz u Republiku Hrvatsku i provoz preko područja Republike Hrvatske pošiljaka:

a) žive peradi, bezgrebenki (kivi, emu, nandu i noj), uzgojene i divlje pernate divljači;

b) jednodnevne peradi;

c) rasplodnih i konzumnih jaja;

d) svježeg i smrznutog mesa peradi, bezgrebenki, uzgojene i divlje pernate divljači;

e) proizvoda od mesa peradi, bezgrebenki, uzgojene i divlje pernate divljači;

f) proizvoda životinjskog podrijetla (od peradi) namijenjenih hranidbi životinja,

za industrijsku uporabu ili uporabu u poljodjelstvu, podrijetlom iz slijedećih država:

1. Cipar,

2. Dominikanska Republika,

3. Honduras,

4. Izrael,

5. Kina,

6. Meksiko,

7. Rumunjska – pokrajina Gorj

8. Rusija,

radi sprječavanja unošenja u Republiku Hrvatsku Newcastleske bolesti.

Zabrana iz stavka prvog ove točke odnosi se i na pošiljke žive peradi koja potječu iz drugih zemalja, odnosno regija ako se provoze preko navedenih područja.

II.

Zabrana iz točke I. ove Naredbe ne odnosi se na pošiljke:

a) hermetički zatvorenih, toplinski obrađenih konzervi od mesa peradi i bezgrebenki, uzgojene i divlje pernate divljači, koje su tijekom proizvodnje bile podvrgnute obradi sa Fo vrijednosti 3 i više, odnosno trajne konzerve;

b) proizvoda od jaja koji su prije ili tijekom proizvodnje podvrgnuti toplinskoj obradi sušenja u proizvodnji jaja u prahu, pasterizacije ili sterilizacije.

III.

Danom stupanja na snagu ove Naredbe prestaje važiti Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti (»Narodne novine« br. 134/08).

IV.

Ova Naredba stupa na snagu danom objave u »Narodnim novinama«.

Klasa: 011-02/10-01/49

Urbroj: 525-11-2-0489/10-1

Zagreb, 10. veljača 2010.

Ministar
Petar Čobanković, v. r.

Naredba, NN 23/2010-570